**Հ Ի Մ Ն Ա Վ Ո Ր ՈՒ Մ**

**««ԼԻՑԵՆԶԱՎՈՐՄԱՆ ՄԱՍԻՆ» ՕՐԵՆՔՈՎ ՆԱԽԱՏԵՍՎԱԾ ԳՈՐԾՈՒՆԵՈՒԹՅԱՆ ԻՐԱԿԱՆԱՑՄԱՆ ՎԱՅՐԻ ՊԱՀԱՆՋ ՉՆԱԽԱՏԵՍՈՂ՝** **ԵՎՐԱՍԻԱԿԱՆ ՏՆՏԵՍԱԿԱՆ ՄԻՈՒԹՅԱՆ, ԵՎՐՈՊԱԿԱՆ ՄԻՈՒԹՅԱՆ ԱՆԴԱՄ ԵՐԿՐՆԵՐԻ, ԻՆՉՊԵՍ ՆԱԵՎ ԱՄԵՐԻԿԱՅԻ ՄԻԱՑՅԱԼ ՆԱՀԱՆԳՆԵՐԻ, ԿԱՆԱԴԱՅԻ, ՀԱՐԱՎԱՅԻՆ ԿՈՐԵԱՅԻ, ՉԻՆԱՍՏԱՆԻ ԺՈՂՈՎՐԴԱԿԱՆ ՀԱՆՐԱՊԵՏՈՒԹՅԱՆ, ՃԱՊՈՆԻԱՅԻ, ՄԵԾ ԲՐԻՏԱՆԻԱՅԻ և ՀՅՈՒՍԻՍԱՅԻՆ ԻՌԼԱՆԴԻԱՅԻ ՄԻԱՑՅԱԼ ԹԱԳԱՎՈՐՈՒԹՅԱՆ, ԱՐԱԲԱԿԱՆ ՄԻԱՑՅԱԼ ԷՄԻՐՈՒԹՅՈՒՆՆԵՐԻ, ՎՐԱՍՏԱՆԻ, ԻՐԱՆԻ ԻՍԼԱՄԱԿԱՆ ՀԱՆՐԱՊԵՏՈՒԹՅԱՆ ԻՐԱՎԱԲԱՆԱԿԱՆ ԱՆՁԱՆՑ ԿՈՂՄԻՑ ԼԻՑԵՆԶԱՎՈՐՄԱՆ ԵՆԹԱԿԱ ԳՈՐԾՈՒՆԵՈՒԹՅԱՆ ԻՐԱԿԱՆԱՑՄԱՆ ՀԱՄԱՐ ՀԱՄԱՊԱՏԱՍԽԱՆ ՈԼՈՐՏՆԵՐԻ ԹՈՒՅԼՏՎՈՒԹՅԱՆ ՏՐՄԱՆ ԿԱՐԳԵՐԸ ՀԱՍՏԱՏԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ԸՆԴՈՒՆՄԱՆ**

1. **Ընթացիկ իրավիճակը, իրավական ակտի ընդունման անհրաժեշտությունը.**

Հայաստանի Հանրապետության Ազգային ժողովի կողմից 2022 թվականի հունվարի 20-ին ընդունվել **«Լիցենզավորման մասին» օրենքում լրացումներ կատարելու մասին**» օրենքը (այսուհետ՝ Օրենք):

Օրենքով սահմանվում է Հայաստանում վայրի պահանջ չնախատեսող լիցենզավորման ենթակա գործունեության տեսակներով զբաղվելու համար օտարերկրյա իրավաբանական անձանց տվյալ պետության օրենսդրությամբ համապատասխան գործունեության տեսակով զբաղվելու իրավունքը հավաստող փաստաթղթի առկայության դեպքում պարզեցված ընթացակարգով թույլտվության տրամադրում՝ առանց կառավարության քննարկմանը ներկայացնելու։

Արդյունքում՝ «Լիցենզավորման մասին» օրենքի 43-րդ հոդվածով ներկայումս նախատեսված լիցենզավորվող գործունեության 78 տեսակներից (45-ի համար սահմանված է վայրի պահանջ, 20-ի համար նախատեսված է բացառություններ՝ հաշվի առնելով շահագրգիռների հիմնավորումները) 13-ի վրա տարածվելու է Օրենքով սահմանված իրավակարգավորումը, մասնավորապես՝

1. Մասնավոր պահնորդական գործունեություն,
2. Փոստային կապի գործունեություն,
3. Երկաթուղային տրանսպորտի գործունեության կազմակերպում,
4. Ֆիզիկական անձանց կողմից մեկ մարդատար-տաքսի ավտոմոբիլով ուղևորափոխադրումների իրականացում,
5. Անհատ ձեռնարկատերերի և կազմակերպությունների կողմից մարդատար-տաքսի ավտոմոբիլներով ուղևորափոխադրումների կազմակերպում,
6. Քաղաքաշինական փաստաթղթերի ինժեներական բաժինների մշակում (բացառությամբ կոնստրուկտորական մասի, ինչպես նաև շինարարության թույլտվություն չպահանջող աշխատանքների),
7. Քաղաքաշինական փաստաթղթերի փորձաքննություն (բացառությամբ շինարարության թույլտվություն չպահանջող աշխատանքների),
8. Շինարարության իրականացում,
9. Շինարարության որակի տեխնիկական հսկողություն,
10. Ինժեներական հետազննում,
11. Շենքերի և շինությունների տեխնիկական վիճակի հետազննություն։

Միևնույն ժամանակ, Օրենքի 3-րդ հոդվածի համաձայն՝ Օրենքից բխող ենթաօրենսդրական նորմատիվ իրավական ակտն անհրաժեշտ է ընդունել Օրենքն ուժի մեջ մտնելուց հետո` վեցամսյա ժամկետում։

Նշվածից հետևում է, որ համաձայն Օրենքի 6.4-րդ մասի՝ թվարկված լիցենզավորվող գործունեության համապատասխան տեսակների համար համապատասխան մարմինների կողմից մշակվել և Էկոնոմիկայի նախարարություն է ներկայացվել՝ լիցենզավորման ենթակա գործունեության համապատասխան թույլտվությունների տրամադրման կարգերը։

1. **Առաջարկվող կարգավորման բնույթը.**

Նախագծի ընդունմամբ առաջարկվում է սահմանել լիցենզավորվող գործունեության համապատասխան տեսակների համար օտարերկրյա իրավաբանական անձանց՝ տվյալ պետության օրենսդրությամբ համապատասխան գործունեության տեսակով զբաղվելու իրավունքը հավաստող փաստաթղթի առկայության դեպքում թույլտվության տրման կարգ՝ հիմք ընդունելով Օրենքի պահանջները։

1. **Ակնկալվող արդյունքը.**

Նախագծի ընդունմամբ ակնկալվում է օտարերկրյա իրավաբանական անձանց լիցենզավորման ենթակա գործունեություն իրականացնելու թույլտվությունը տրամադրել առավել պարզեցված ընթացակարգով՝ հաստատելով հետևյալ կարգերը․

1. օտարերկրյա իրավաբանական անձանց կողմից փոստային կապի բնագավառում լիցենզավորման ենթակա գործունեություն իրականացնելու թույլտվության տրման կարգը.
2. օտարերկրյա իրավաբանական անձանց կողմից քաղաքաշինության բնագավառում լիցենզավորման ենթակա գործունեություն իրականացնելու թույլտվության կարգը.
3. օտարերկրյա պետություններում մասնավոր պահնորդական գործունեություն իրականացնելու լիցենզիա ստացած օտարերկրյա իրավաբանական անձանց կողմից Հայաստանի Հանրապետության տարածքում մասնավոր պահնորդական գործունեություն իրականացնելու թույլտվության կարգը.
4. օտարերկրյա իրավաբանական անձանց երկաթուղային տրանսպորտի գործունեության կազմակերպման բնագավառում լիցենզավորման ենթակա գործունեություն իրականացնելու թույլտվության տրամադրմանկարգը.
5. օտարերկրյա իրավաբանական անձանց մարդատար-տաքսի ավտոմոբիլներով ուղևորափոխադրումների կազմակերպման բնագավառում լիցենզավորման ենթակա գործունեություն իրականացնելու թույլտվության տրամադրմանկարգը։
6. **Նախագծի մշակման գործընթացում ներգրավված ինստիտուտները և անձիք.**

Նախագիծը մշակվել է Հայաստանի Հանրապետության էկոնոմիկայի նախարարության կողմից:

1. **Այլ տեղեկություններ (եթե այդպիսիք առկա են).**

Նախագծի ընդունմամբ ՀՀ պետական բյուջեի (կամ տեղական ինքնակառավարման մարմնի բյուջեի) ծախսերի կամ եկամուտների ավելացում կամ նվազեցում չի ակնկալվում:

1. **Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ.**

Նախագիծը չի բխում ռազմավարական հետևյալ փաստաթղթերից՝ Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ։